Az Egészségügyi Minisztérium szakmai protokollja

Felnőttkori diabetes mellitus háziorvosi ellátása
Készítette: A Háziorvostani Szakmai Kollégium

I. Alapvető megfontolások
1.
A protokoll alkalmazási / érvényességi területe

A protokoll a diabetes mellitus (továbbiakban diabétesz) háziorvosi ellátásának (megelőzés, szűrés, diagnosztika, kezelés, gondozás) javasolt teendőit írja le, a Háziorvosi Hatásköri Lista 2005-s kiadásának szempontjait figyelembe véve.

2.
A protokoll bevezetésének alapfeltétele

A protokoll ajánlásainak megvalósításához szükséges tárgyi, személyi és képzettségi feltételekkel valamennyi magyarországi háziorvosi praxisnak rendelkeznie kell. A prevenciós feladatok teljesítéséhez a prevenciós pályázati részvétel támogató hátteret biztosít.

3.
Definíciók

· Prediabétesz: Károsodott glukoreguláció, mely az anyagcserezavar köztes (átmeneti) állapota, a normális glukóz-homeosztázis és a diabétesz között. (1)

· IFG (impaired fasting glycemia) az emelkedett éhomi vércukor, az éhomi állapot élettanitól való eltérése.

· IGT (impaired glucose tolerance) a csökkent glukóztolerancia a postprandiális állapotnak az élettanitól való eltérését jelenti.

· Diabétesz: az anyagcserezavarok azon csoportja, melynek legfőbb jellemzője az inzulin károsodott szekréciójának, és/vagy csökkent hatása (rezisztencia) miatt kialakuló hiperglikémia. (5)

·  1-es típusú diabétesz kiváltója a hasnyálmirigy (-sejtjeinek immunmediált vagy idiopathiás eredetű károsodása miatt kialakuló abszolút inzulin hiány. A diabetes mellitus esetek 5-10%-a tartozik ebbe a csoportba.

· 2-es típusú diabétesz kiváltója a (legtöbb esetben előrehaladott életkor, obesitas illetve csökkent fizikai aktivitás talaján létrejövő) szöveti inzulin rezisztencia miatt kialakuló relatív inzulin hiány.

· Gesztációs diabétesz a terhesség során fellépő, bármilyen fokú glukóz intolerancia.

4.
Diabétesz háziorvosi ellátásának háttere

Az endokrin betegségek közül a háziorvosi praxisban a leggyakoribb a diabétesz. A cukorbetegek száma világszerte emelkedik, ma hazánkban több mint 500 000 diabetes mellitusban szenvedő páciens kezelése, gondozása zajlik zömében az alapellátásban. 

Az Egészségügyi Világszervezet (WHO) és a Nemzetközi Diabetes Szövetség (IDF) szervezésében 1989-ben az olaszországi St. Vincentben az európai egészségügyi kormányzatok, a cukorbeteg-szövetségek, a betegek ellátását végző szakemberek és a sajtó részvételével találkozót tartottak. Az esemény záróakkordjaként elfogadott úgynevezett St. Vincent-i Deklaráció hangsúlyozta a diabetes mellitus fokozódó népegészségügyi jelentőségét, szorgalmazta gondozási ajánlások és standardok kidolgozását, és célul tűzte ki a cukorbetegséggel kapcsolatos morbiditás és mortalitás csökkentését.

A Nemzeti Népegészségügyi Program is tartalmaz feladatokat a diabetessel kapcsolatban. („Koszorúér- és agyér-betegségek okozta korai halálozás 20%-os csökkentése. Különös gondot kell fordítani a szűrés-gondozás területén a multimetabolikus szindrómában érintettekre, a cukorbetegekre.”)

Magyarországon a DiabCare Hungary projekt a cukorbeteg-ellátás folyamatos minőségbiztosítását tűzte ki célul a Nemzeti Diabetes Gondozási Központ irányításával, a diabetes-gondozásban érintett gondozóhelyek és háziorvosi praxisok önkéntes részvételével. A Nemzeti Diabetes Gondozási Központ munkatársai elkészítették az alap-adatlap és a DiabCare szoftver magyar nyelvű fordítását, és 1992 óta éves rendszerességgel elemzik a központba önkéntesen adatokat küldők minőségi jellemzőit a „benchmarking” módszerével. A minőségbiztosítás a rendszeresen és lefektetett szabályok szerint végzett minőség-ellenőrzés során feltárt hiányosságok kiküszöbölésére törekszik, majd az újonnan kialakult helyzet elemzésével a minőség további javulásának lehetőségeit keresi. 

. 

5.
Háziorvosi ellátás céljai

· Diabétesz korai felismerése

· Agresszív szénhidrát-anyagcsere kontroll

· Hiperlipidémia és hipertenzió hatékony kezelése

· Retinopathia, neuropathia, nephropathia és diabéteszes láb megelőzése, korai felismerése és kezelése

· Kardiovaszkuláris szövődmények megelőzése, korai felismerése és kezelése

II. Diagnózis

1.
Háziorvosi ellátás algoritmusa
A 2-es típusú diabétesz önálló, teljeskörű, az 1-es típusú diabétesz szakellátás irányításával történő ellátása a háziorvosi praxis kompetenciájába tartozik.

A.0. Megelőzés, szűrés
· Diabéteszre vonatkozóan magas rizikóval rendelkező (kiemelkedően obesitas és prediabetes állapotok) egyének számára testsúlycsökkentő és fizikai aktivitást növelő program beállítása javasolt. (5 -  „A” szintű ajánlás)

· A szűrést 45 éves életkor felett, 3 évenként történő beütemezéssel célszerű kezdeni. Fiatalabb életkorban (gyermekeknél 10. életév után) és gyakrabban kell elvégezni azoknál, akik egyéb rizikófaktorral is rendelkeznek: 

· pozitív családi anamnézis, 

· elhízás (BMI ≥ 25 mg/m2),

· lipidanyagcsere-zavar (koleszterin>5,4 mmol/l, HDL koleszterin<1,2 mmol/l, LDL koleszterin>3,5 mmol/l, triglycerid>1,7 mmol/l),
· kardiovaszkuláris betegség (hipertónia, ischémiás szívbetegség, stroke, verőérbetegség),

· az anamnézisben nagy magzat, ismételt vetélés, illetve gestatiós diabetes, 

· polycystás ovárium syndroma,

· tartós inaktivitás.

Módszer: Éhgyomri (energia felvétel nem volt az elmúlt 8 órában) vércukormérés. (1;5.- „C” szintű ajánlás)
A.1. Diabéteszre gyanús panaszok, tünetek esetén éhomi vércukomérés
· specifikus diabeteses tünetei vannak (polyuria, polydipsia, viszketés, fogyás),

· rekurrens fertőzések,

· cataracta, glaucoma

· ok nélküli fáradékonyság.
A.2.-3.,9. Teendők 5,5 mmol/l-t meghaladó éhomi vércukor eredmény esetén (1. – „D” szintű ajánlás)
· Ha bármikor, bármilyen körülmények között mért vércukor érték >5,5 mmol/l, éhgyomri vénás vérből mért illetve ismételt vércukormérésre van szükség. A vércukor szérumból történő meghatározása csak akkor értékelhető, ha a vörösvértesteket a levétel után azonnal elkülönítették, ellenkező esetben a zajló glikolízis következtében megtévesztően alacsony értékek nyerhetők.

· Ha az ismételt, vénás plazmából mért, éhgyomri vénás vércukor érték 5,5-6,9 mmol/l, OGTT elvégzése szükséges a prediabétesz (károsodott glukoreguláció) két alakjának elkülönítésére.
· Ha az ismételt, vénás plazmából mért, éhgyomri vénás vércukor érték ≥ 7 mmol/l, nagy valószínűséggel diabéteszről van szó.
A.4-8.,10. Oralis glukóz tolerancia teszt (OGTT) és értékelése. (1. – „D” szintű ajánlás)
Az OGTT-t reggel, éhgyomorra, a vizsgálatot megelőző legalább három napon keresztül folytatott szokásos fizikai aktivitás és korlátozás nélküli (napi 150 gramm szénhidrátot meghaladó tartalmú) étrend mellett kell elvégezni. Újabb ismeretek alapján indokoltnak látszik a teszt előtti este egy átlagos mennyiségű (30-50 gramm) szénhidrátot tartalmazó étkezés beiktatása. A vizsgálatot éjszakai, 8-14 órás éhezés előzze meg, amely alatt azonban víz szabadon fogyasztható. A teszt ideje alatt tilos a dohányzás. Az értékelést befolyásoló körülményeket és tényezőket (pl. gyógyszerszedést, fokozott aktivitást, infekció fennállását stb.) ki kell küszöbölni.

Az éhomi vérminta levétele után a vizsgált személynek 75 gramm (vízmentes) glukózt, vagy 82,5 gramm glukóz-monohidrátot (vagy ezzel azonos mennyiségű keményítő-hidrolizátumot) kell 250-300 ml vízben feloldva 5 perc alatt elfogyasztania. Gyermekek esetében 1,75 gramm glukóz/testsúlykg tesztdózis ajánlott, de mennyisége nem haladhatja meg a 75 grammot. A teszt időtartamát a glukóz elfogyasztásának megkezdésétől kell számítani. Az ismételt vérvétel a vizsgálat 120. percében esedékes.

Eredmények:
· Ha az ismételt éhomi vénás vércukor értéke 5,5-6,9 mmol/l, és az OGTT 120. percében a vénás vércukor értéke < 7,8 mmol/l, a predibétesz egyik formájáról, az éhomi állapot élettanitól való eltéréseként ún. „emelkedett éhomi vércukor”-ról van szó (IFG = impaired fasting glycemia), mely kardiovaszkuláris rizikót jelent, a páciens évenkénti követő vizsgálata szükséges (éhomi vénás vércukor mérés, OGTT teszt). (5. – „A” szintű ajánlás)
· Ha az ismételt éhomi vénás vércukor értéke 5,5-6,9 mmol/l, és az OGTT 120. percében a vénás vércukor értéke 7,8-11,0 mmol/l, a predibétesz másik formájáról, a postprandiális állapot élettanitól való eltéréseként ún. „csökkent glukóztoleranciáról”-ról van szó (IGT = impaired glucose tolerance), mely fokozott kardiovaszkuláris rizikót jelent, a páciens évenkénti követő vizsgálata szükséges (éhomi vénás vércukor mérés, OGTT teszt). 
· Ha az ismételt éhomi vénás vércukor értéke 5,5-6,9 mmol/l, és az OGTT 120. percében a vénás vércukor értéke  >11,0 mmol/l, diabéteszről van szó.
A.11-13. 2-es típusú diabéteszes beteg kivizsgálása, állapotfelmérés. (1;5. – „C” szintű ajánlás)
· Az állapot súlyosságától függő sürgősséggel szakellátásba történő irányítás (utalás illetve szállítás) szükséges, ha a beteg 

· klinikai állapota súlyos;

· esetében  
· 1-es típusú diabéteszről (klasszikus klinikai tünetek megjelenése 35 év alatt, gyermekkorban mindenképpen);
· terhességi diabéteszről van szó.

· Számos tanulmányban kimutatták, hogy a diabéteszes morbiditás és mortalitás számottevően csökkenthető, ha a betegek ellátása érvényes, lehetőleg bizonyítékokon alapuló szakmai irányelv alapján történik. A diabétesz felismerésének időpontjában szükség van a kiindulási állapotot jellemző kockázati tényezőre, illetve már esetlegesen fennálló diabéteszes társbetegségre (hipertónia, hiperlipidémia) és szövődményre (retinopathia, nephropathia, neuropathia) vonatkozó információra.

· Rendelőben elvégzendő (elvégezhető) vizsgálatok:

· testsúly és testmagasság mérés, BMI számítás

· vérnyomásmérés

· derékkörfogat mérése

· EKG vizsgálat

· láb fizikális vizsgálat, erek megtapintása, Doppler, hangvilla, monofilament
· Laboratóriumi vizsgálatok:

· össz-koleszterin, HDL-koleszterin, LDL-koleszterin, triglycerid.

· se kreatinin, karbamid nitrogén, Se Na, Se K, húgysav

· SGOT, SGPT, GGT, ALP, Se bilirubin

· hemoglobin, hematokrit, vérsejtsüllyedés, fehérvérsejt

· teljes vizelet, microalbumin ürítés

· HbA1c, éhomi vércukor.

· TSH

· Szakkonzíliumok:

· szemészeti vizsgálat tágított pupillával, vízus, fundus, szemnyomás (kísérő személy!)

· neuropathiára utaló tünetek esetén ideggyógyászat
· hasi UH vizsgálat ha nem volt epeköve
· láb keringési és fekélyes elváltozásai esetén bőrgyógyászat
· kreatinin >200 µmol/l esetén nephrológia.
A.14. 2-es típusú diabéteszes beteg kockázati besorolása.

· Kardiovaszkuláris rizikó besorolás elvégzése az érvényben lévő szakmai irányelv alapján (3. – „A” szintű ajánlás).

· Diabétesz kockázati szintjének besorolása az anyagcsere és vérnyomás paraméterek alapján (2.sz. táblázat) (1)
2.sz. táblázat: A diabétesz anyagcsere- és vérnyomás-paramétereinek kockázati szintjei (Forrás: Magyar Diabetes Társaság irányelve 2004)

	Kockázati szintek

	a.) A szénhidrát-anyagcsere jellemzői szempontjából

	
	Kisfokú kockázat
	Macroangio-

pathiás kockázat
	Microangio-

pathiás kockázat

	HbA1c, %
	≥6,5
	>6,5
	>7,5

	Vénás plazma glukóz, mmol/l, éhgyomri
	≤6,0
	≥6,0
	≥7,0

	Beteg által ellenőrzött vércukor, mmol/l

éhgyomri
	≤5,5
	>5,5
	>6,0

	Postprandiális csúcs
	<7,5
	≥7,5
	>9,0

	Az éhgyomri kapilláris vércukor kb. 1,0 mmol/l-rel alacsonyabb, mint a vénás plazma glukózszintje,  postprandialisan a kapilláris és vénás plazma cukorszintje azonos

	b.) A vérlipidértékek szempontjából (mmol/l)

	
	Kisfokú kockázat
	Közepes kockázat
	Nagyfokú kockázat

	Szérum összkoleszterin
	<4,8
	4,8-6,0
	>6,0

	Szérum LDL-koleszterin
	<3,0
	3,0-4,0
	>4,0

	Szérum HDL-koleszterin
	>1,2
	1,2-1,0
	<1,0

	Szérum triglicerid
	<1,7
	1,7-2,2
	>2,2

	c.) A vérnyomás szempontjából 

	Kívánatos a kisfokú kockázatot jelentő <130/85 Hgmm-es vérnyomás elérése (idősebbeknél <140/90 Hgmm)

	Diabeteses nephropathia (proteinuria >1 g/nap) esetén az elérendő célvérnyomás <125/75 Hgmm.


III. Terápia

A.15.-17. (12.) 2-es típusú diabéteszes beteg terápiás beállítása.

Ha a 2-es típusú diabétesz felismerésekor elvégzett állapotfelmérés során talált diabéteszes nephropathia alapján már elsőként inzulinkezelésre van szükség, szakellátásba történő irányítás javasolt.
1. Testre szabott diéta + fizikai aktivitás fokozása:
A 2-es típusú diabétesz esetén (elsősorban a gyakoribb obesitással társuló formában) egyénre szabott diétával és mozgásterápiával kell kezelni az állapotot és csupán a diéta nem kielégítő hatása esetén szükséges kiegészíteni azt orális antidiabetikumokkal, illetve később inzulinnal. A diétás tanácsadás a kezelés későbbi, valamennyi fázisában is elsőrendű fontosságú, annak érdekében, hogy elérjék a terápiás célértéket. A tanácsadást célszerű vizsgázott dietetikus segítségével végezni, aki ismeri a diabéteszes diéta részleteit.

·  A diétás kezelés rendszeres áttekintése:

· Az egészséges táplálkozás (lásd lent) az életmód természetes része?

· A kalória-bevitel megfelelő a kívánatos testsúlyhoz? 

· Az alkoholfogyasztás mértéktartó? Ez súlyosbíthatja-e a hipertóniát vagy a hipertrigliceridémiát? Okozhat-e korai vagy késői hipoglikémiát? 

· Költ-e a beteg felesleges összegeket speciális „diabetikus” élelmiszerekre?

· A kalória-bevitel tükrözi-e a beteg életmódját és preferenciáit, valamint a vércukorszint-csökkentő terápiát és a helyi étkezési szokásokat?

· Az emelkedett vérnyomás vagy vesekárosodás miatt szükség van-e speciális ajánlásokra (fehérjebevitel <0.8 g/tskg, illetve sóbevitel <6 g/nap)?

· Az egészséges táplálkozás: javasolt a nagyobb arányú szénhidrátbevitel és a kisebb arányú zsírbevitel, és ez megegyezik a teljes populációnak szóló ajánlásokkal:

· Zsírok: telített zsírok (a kalória-bevitel kevesebb, mint 10 %-a); többszörösen telítetlen zsírok (a kalória-bevitel kevesebb, mint 10 %-a); egyszeresen telítetlen zsírok (alkalmazzuk ezeket az ízletesség és a kalória-bevitel egyensúlyának megőrzése céljából);

· Szénhidrát: használjunk oldható rostokat tartalmazó élelmiszereket, szénhidrátdús diétában (natív cukrok luxuskalóriát jelentenek, ezért kell teljesen kizárni az étrendből);
· Fehérje: a kalória-bevitel kevesebb, mint 15 %-a; 

· Összes kalória: amennyi a normál testtömeg-index eléréséhez, vagy fenntartásához szükséges;
· Friss gyümölcsök / zöldségek: az étkezések részeként javasoltak
· Alkohol: ha a beteg feltétlen igényli, a napi összes kalória-bevitel részeként (férfiak 4 egység, nők 2 egység maximum naponta)
A diéta legyen személyre szabott, összehangolva a szükségleteket, a preferenciákat és az étkezési kultúrát. (1; 5. – „B” szintű ajánlás)
· Fizikai aktivitás:

· Át kell tekinteni:

· a munkahelyi aktivitást, a munkahelyre eljutás és az onnan hazajutás során kifejtett aktivitást;

· a fizikai aktivitási gyakorlatot és lehetőségeket az otthoni elfoglaltságok és a hobbik kapcsán;

· a kifejezett, rendszeresen végzett fizikai mozgás lehetőségét összhangban az életkorral és a társbetegségekkel;

· Javasolni kell: pl.

· 30 perc jó tempójú séta naponta

· heti háromszor 1 óra aktív úszás

HA 4 HÉGIT TARTÓ DIÉTA ÉS FOKOZOTT FIZIKAI AKTIVITÁS NEM EREDMÉNYES (HbA1c>6,5%, éhomi vércukor > 6,0 mmol/l, étkezés utáni vércukor> 8,0 mmol/l), TOVÁBB KELL LÉPNI („D” szintű ajánlás)
2. Orális kezelés monoterápiával:
Monoterápia esetén a választott gyógyszer dózisa a megengedett maximális értékig növelendő, ha kellő hatás nem mutatkozik.

· Ha az éhomi vércukor >6,0 mmol/l és
· BMI < 25 kg/m2 : Glinidek (új gyorshatású inzulin-szekretatógok; előnyösek a hipoglikémia elkerülésére és a postprandialis vércukorszint-emelkedések kezelésére); vagy Szulfanilureák (megalapozott bizonyítékokon alapul alkalmazásuk használható béta-szigetsejt-működés mellett; a hipoglikémia jelentős probléma, a súlyossága a hatékonysággal arányos– glibenclamid > glipizid > gliclazid; kerüljük a glibenclamid használatát vesekárosodás fennállásakor, vagy sovány, inzulinérzékeny betegek, főleg idősek esetében)
· BMI > 25 kg/m2: Metformin (megalapozott bizonyítékokon alapul alkalmazása túlsúlyos betegek esetében, csökkenti az LDL-koleszterin szintjét, de a betegek egy részében gyomor-bélrendszeri mellékhatásokat okoz; az óvatos dózistitrálás javíthatja a toleranciát; ellenjavallt – laktátacidosis kockázata miatt – vesekárosodás, nyilvánvaló májbetegség vagy súlyos szívelégtelenség esetén, idősekben); vagy Glitazonok =PPARgamma-agonisták (új szerek, hatásos vércukorszint-csökkentést biztosítanak önmagukban vagy metforminnal esetleg inzulin-szekretagógokkal kombinálva; kontraindikáltak az anamnézisben szereplő bármilyen májbetegség esetén, és a májfunkciós tesztek rendszeres ellenőrzésére van szükség, valamint NYHA I-IV stádiumú szívelégtelenség esetén, akkor is, ha az anamnézisben fordult csak elő).    
· Ha az étkezés utáni vércukor >8,0 mmol/l: Alfa-glukozidáz gátlók (hatásosak postprandialis hiperglikémia esetén, evidenciák bizonyítják kardiovaszkuláris rizikócsökkentő hatásukat; sok beteg rosszul tolerálja mellékhatásaikat; az óvatos dózistitrálás javíthatja a toleranciát); vagy Glinidek vagy Metformin vagy Szulfanilureák vagy Glitazonok.
HA 1 HÓNAPIG TARTÓ ADEQUAT ÉLETMÓDVÁLTÁS ÉS MONOTERÁPIA NEM EREDMÉNYES (HbA1c>6,5%, éhomi vércukor > 6,0 mmol/l, étkezés utáni vércukor> 8,0 mmol/l), TOVÁBB KELL LÉPNI
3. Orális kezelés kombinált terápiával:
· Ha a monoterápia Alfa-glukozidáz volt, kiegészítés Glitazon és/vagy Metformin és/vagy Szulfanilurea
· Ha a monoterápia Glinid volt, kiegészítés Metformin és/vagy Glitazon és/vagy Alfa-glukozidáz
· Ha a monoterápia Metformin volt, kiegészítés Glitazon és/vagy Glinid és/vagy Szulfanilurea és/vagy Alfa-glukozidáz
· Ha a monoterápia Szulfanilurea volt, kiegészítés Metformin és/vagy Glitazon és/vagy Alfa-glukozidáz
· Ha a monoterápia Glitazon volt, kiegészítés Metformin és/vagy Glinid és/vagy Szulfanilurea
HA 1 HÓNAPIG TARTÓ ADEQUAT ÉLETMÓDVÁLTÁS ÉS KETTŐS VAGY HÁRMAS KOMBINÁLT TERÁPIA NEM EREDMÉNYES (HbA1c>6,5%, éhomi vércukor > 6,0 mmol/l, étkezés utáni vércukor> 8,0 mmol/l), TOVÁBB KELL LÉPNI

4. Orális kezelés + esti inzulin
Metformin  /esetleg + Szulfanilurea / és a lefekvés előtt (21.00-kor) adott NPH inzulin (Insulatard vagy Humulin N, esetleg Lantus) kombinálása. Az inzulin kezdő adagja 8-12 E legyen, és 2 egységenként emelve lehetőleg ne haladja meg a 40 egységet. 

HA 1 HÓNAPIG TARTÓ ADEQUAT ÉLETMÓDVÁLTÁS ÉS ORÁLIS KEZELÉSSEL KOMBINÁLT ESTI INZULIN ADÁSA NEM EREDMÉNYES (HbA1c>6,5%, éhomi vércukor > 6,0 mmol/l, étkezés utáni vércukor> 8,0 mmol/l), SZAKELLÁTÁSRA KELL UTALNI A BETEGET.

Rizikók, társbetegségek kezelése:

A komorbiditás és kardiovaszkuláris rizikótényezők prevenciója illetve korai terápiája a kezelési stratégia alapvető elemei.

· Rizikótényezők kezelése
· Dohányzás:Cél a dohányzás teljes abbahagyása vagy a lehető legkevesebbre csökkentése. 
· A dohányzási szokások felmérése elengedhetetlen a diagnóziskor és az éves kontroll alkalmával.
· Hangsúlyozni kell a leszokás fontosságát, és ellátni a beteget információval: a dohányzás egészségügyi kockázatairól, és a leszokás illetve a napi mennyiség csökkentésének előnyeiről; a dohányzás csökkentésének módszereiről; a gyógyszeres lehetőségek alkalmazásáról; a hivatalos leszoktató programokról.
· Emelkedett kardiovaszkuláris rizikó mellett (különösen 55 éves kor felett) normotenziós betegnek is ajánlott ACE-gátló adása.
· Kardiovaszkuláris betegség fennállása esetén szekunder prevencióként, kardiovaszkuláris kockázati tényezők megléte esetén primer prevencióként tartós kis dózisú (75-162 mg/nap) aszpirinkezelés javasolt, optimális módon bélben oldódó készítmény formájában.
· Az aszpirin terápia (75-162 mg/nap) primer prevenciós stratégia olyan 2-es típusú cukorbetegeknél, akiknek egyéb kardiovaszkuláris rizikófaktorai is vannak (pozitív családi  anamnézis, hipertónia, dohányzás, diszlipidémia, albuminuria), és nincs kontraindikáció. Szem előtt kell tartani, hogy a diabétesz fennállása a macroangiopathia kockázata szempontjából önmagában olyan súllyal esik latba, mint nem diabéteszes egyén esetén a kórelőzményben myocardialis infarctus előfordulása. 

· Az aszpirin terápia szekunder prevenciós stratégia a szívizominfarktuson, bypass műtéten, stroke-on, TIA-n, átesett, vagy perifériás érbetegséggel, klaudikációval vagy anginával rendelkező cukorbetegek esetén. 

· Társbetegségek kezelése

· A hypertenziós (többszöri méréssel ≥ 140/90 Hgmm) cukorbetegeknek antihypertenzív kezelést kell beállítani. Az antihypertenzív kombináció, (kontraindikáció hiányában), a kardiovaszkuláris események előfordulását csökkentő szereket tartalmazzon: elsőként választva (különösen microalbuminuria esetén) ACE gátló vagy angiotenzin receptor-blokkolók ( ARB), vagy lehet még béta blokkoló, diuretikum, Ca++ csatorna blokkoló. 

· Diabéteszhez társuló hipertónia beállításának ajánlott célértéke: 130/80 Hgmm, proteinuria (>1g/nap) esetén <125/75 Hgmm

· A hypertenzív kezelési kombinációt úgy kell beállítani, hogy abban vagy ACE-gátló vagy angiotenzin receptor-blokkoló (ARB) legyen, ha egyiket nem tolerálja a beteg, a másikat válasszuk. Microalbuminuria és hipertenzió együttes előfordulása esetén mindkét szer egyértelműen bizonyított módon lassítja a microalbuminuria macroalbuminuriává történő progresszióját. 

· Olyan betegeknél, akik kórelőzményében szívizominfarktus szerepel, vagy műtét előtt állnak, béta-blokkoló további hozzáadása megfontolandó a halálozás csökkentése érdekében, kivéve, ha perifériás artériás elzáródás (ASO) is van, mely esetben a béta-blokkoló adása kontraindikált.

· Hyper-, dislipidémia eredményes kezelése érdekében, ha az életmód változtatások nem hatnak, a laboratóriumi értékek szerint megválasztott gyógyszeres kezelésre van szükség. 
· Terápiás célérték: LDL-koleszterin 2,5 mmol/ alatt.

· Lipideltérések esetén első lépésként életmódi változtatásokra van szükség: az étrend módosítása (az állati zsiradék, a telitett zsírsav és koleszterinbevitel radikális csökkentése), obesitas esetén testsúlycsökkentés, a dohányzás abbahagyása, az alkoholfogyasztás mérséklése, és lehetőség szerint fokozott mozgás javasolt. 

Amennyiben a triglicerid és/vagy koleszterinszintek nem csökkennek kellő mértékben, az önállóan előforduló hyperlipidaemiák kezelési stratégiájánál korábban beállított gyógyszeres terápiával kell csökkenteni a vérzsírok értékét (Heart Protection Study 2003, MOTESZ 2003):

· 40 év felett, ha az össz-koleszterinszint >3,5 mmol/l, statin;

· ha triglicerid >1,7 mmol/l, első választásként életmódi változtatások (étrend, testsúlycsökkentés és mozgás), ha jó glukózkontroll és agresszív életmódi változások mellett is magas (>2,2 mmol/l) marad, fibrát adása, ≥ 4,5 mmol/l esetén nikotinsavval kiegészítve;

· ha fenti kezelés hatástalan, lipidológus szakkonzílium javasolt.

IV. Rehabilitáció

V. Gondozás

A.18.-19. (12.) Diabéteszes beteg gondozása.

A gondozás célja:

· az optimális egészségi állapothoz szükséges életmódbeli ismeretek biztosítása; 

· folyamatos, tervezett szénhidrát-anyagcsere monitorozás;

· folyamatos másodlagos szűrés hyperipidaemia és hypertenzio irányában;

· szövődmények (retinopathia, neuropathia és nephropathia) megelőzése, korai felismerése; 

· a kardiovaszkuláris szövődmények megelőzése, korai felismerése;

· kezelés lehetséges mellékhatásainak detektálása.

A gondozás vizitrendszere:

A beteg ellenőrzésének (gondozásának) gyakoriságát a betegség típusa, a kezelés módja, valamint az esetleges szövődmények jelenléte határozza meg. 1-es típusú cukorbetegek és inzulinnal kezelt 2-es típusú cukorbeteg esetében általában évi 6-12, 2-es típusú, nem inzulinnal kezelt cukorbeteg esetében, az állapot stabilitásától függően, évi 4-6 alkalommal javasolt az ellenőrzés.

2-es típusú dibétesz esetében
· Minden vizit alkalmával szükséges:

· testsúlymérés, BMI meghatározása;
· vérnyomás-, pulzusmérés;
· postprandialis vércukormérés, esetén; önellenőrzést végző betegnél a kezelési napló alapján az anyagcsere-vezetés megbeszélése;
· inzulinkezelés mellett: postprandiális és éhomi vércukormérés, kétfrakciós vizelet cukor + aceton;
· diétás és életmód megbeszélés;
· esetleges szövődmények.

Félévente:

· derékkörfogat mérése;

· láb fizikális vizsgálata;

· a HbA1c meghatározása 1-es típusú és intenzív inzulin kezelés mellett 2-es típusú betegeknél évi legalább 4 alkalommal, egyéb esetekben évi legalább 2 alkalommal javasolt. 

Évente:

· EKG vizsgálat;
· teljes körű állapotfelmérő vizsgálat, különös tekintettel a láb vizsgálatára (értapintás, Doppler vizsgálat, hangvilla, monofilament vizsgálat);
· teljes körű laboratóriumi állapotfelmérő vizsgálatok
· össz-, HDL-, LDL-koleszterin, triglicerid (emelkedett érték illetve antilipaemias kezelés mellett félévenkénti vizsgálat);
· kreatinin, KN, Na,K, húgysav

· GOT, GPT, GGT, AlkP-ase, bilirubin

· hemoglobin, hematokrit, vérsejtsüllyedés, fehérvérsejt

· teljes vizelet, microalbumin ürítés

· TSH
· kezelés áttekintése;
· önellenőrzési technika ellenőrzése;
· szakkonzílium kérése

· szemfenék-ellenőrzés (legalább egyszer, de stabil negatív állapot esetén a szemész szakorvos kisebb gyakorisággal is javasolhatja, ebben az esetben is minimum 2 évente ellenőrzés szükséges);

· ideggyógyászat: kezelésre nem reagáló neuropathia esetén;
· nephrológia: ha a kreatinin > 200 µmol/l
· urológia: impotencia esetén

· kardiovaszkuláris rizikóbesorolás

· diabétesz rizikóbesorolás

1-es típusú dibétesz esetében

A rendelőben más okból megjelenő betegnél évente legalább 1 alkalommal tájékozódni és a dokumentációban rögzíteni kell
· diabetológiai gondozás rendszeressége;
· utolsó ellenőrzés eredményei;
· beállított kezelés;

· önellenőrzési technika alkalmazása;

· kardiovaszkuláris rizikó besorolás

· diabétesz rizikóbesorolás

Háziorvosi ellátás megfelelőségének indikátorai 

1.
Azon 45 év feletti, tünetmentes bejelentkezettek száma, akiknél 3 éven belül legalább 1 alkalommal vércukormérés történt / 45 év feletti, tünetmentes bejelentkezettek száma X 100. Célértéke 80%.

2.
Azon prediabetes állapotú (IFG, IGT) esetek száma, akiknél az elmúlt 1 évben OGTT történt / összes prediabetes állapotú páciens száma X 100. Célértéke 90%.

3.
Azon cukorbetegek száma, akiknél a gondozásba vételkor felvett, dohányzási szokásra vonatkozó információ a gondozási dokumentációban megtalálható / cukorbetegek száma X 100. Célértéke 90%.
4.
Azon cukorbetegek száma, akiknél a gondozásba vételkor mért, testtömegindex és derékkörfogat érték a gondozási dokumentációban megtalálható / cukorbetegek száma X 100. Célértéke 90%.

5.
Azon cukorbetegek száma, akiknél a gondozásba vételt követően 3 hónapon belül, jártas szemész szakorvos által, tágított pupilla mellett elvégzett szemfenék vizsgálat eredménye a gondozási dokumentációban megtalálható / gondozott cukorbetegek száma X 100. Célértéke 80%.

6.
Azon cukorbetegek száma, akiknél a gondozásba vételkor elvégzett kardiovaszkuláris rizikó besorolás eredménye a gondozási dokumentációban megtalálható / cukorbetegek száma X 100. Célértéke 90%.

7.
Azon cukorbetegek száma, akik a gondozásba vételkor diétás tanácsadásban részesült / gondozott cukorbetegek száma X 100. Célértéke 90%.
8.
Azon hipertóniás (≥ 140/90 Hgmm vérnyomás) cukorbetegek száma, akik ellenőrzött módon antihipertenzív kezelésben részesülnek / gondozott hipertóniás  cukorbetegek száma X 100. Célértéke 95%.
9.
Azon 40 év feletti, ≥ 3,5 mmol/l összkoleszterin értékkel rendelkező cukorbetegek száma, akik ellenőrzött módon statin kezelésben részesülnek / 40 év feletti, ≥ 3,5 mmol/l összkoleszterin értékkel rendelkező cukorbetegek száma X 100. Célértéke 80%.
10.
Azon kardiovaszkuláris eseményen már átesett cukorbetegek száma, akik alacsony dózisú aszpirin terápiában részesülnek / kardiovaszkuláris eseményen már átesett, kontraindikáció nélküli, cukorbetegek száma X 100. Célértéke 90%.
11.
Azon 40 év feletti és kardiovaszkuláris rizikóval rendelkező cukorbetegek száma, akik alacsony dózisú aszpirin terápiában részesülnek / kardiovaszkuláris rizikóval rendelkező, 40 év feletti, kontraindikáció nélküli, cukorbetegek száma X 100. Célértéke 90%.
12.
Azon 2-es típusú diabétesz diagnózissal nyilvántartott betegek száma, akik regisztrált módon, folyamatos gondozásban részesülnek / 2-es típusú diabétesz diagnózissal nyilvántartott betegek száma X 100. Célértéke 80%.
13.
Azon cukorbetegek száma, akiknél az elmúlt évben legalább 1 alkalommal történt HbA1c mérés / gondozott cukorbetegek száma X 100. Célértéke 90%

14.
Azon gondozott cukorbetegek száma, akiknél az elmúlt évben legalább 1 alkalommal megtörtént a teljeskörű lábvizsgálat / gondozott cukorbetegek száma X 100. Célértéke 90%.
15.
Azon gondozott cukorbetegek száma, akiknél az elmúlt 2 évben, legalább 1 alkalommal, gyakorlott szemész által, tágított pupillával elvégzett szemfenéki vizsgálat történt / gondozott cukorbetegek száma X 100. Célértéke 80%.

Megelőzés, szűrés

		  Magas rizikójú csoport tagjainak életmódi tanácsadás

		  Veszélyeztetett csoport tagjainál éhomi vércukoméréssel szűrés

Éhomi vénás vércukor 5,6-6,9 mM/l

OGTT

2

3

4

Éhomi vénás vércukor ≥  7 mM/

9

Diabéteszre gyanús tünetek, panaszok

1

igen

nem

vércukor 

< 7,8 mM/l

igen

5

Károsodott éhomi vércukor (IFG)

nem

vércukor 

7,8-11,0 mM/l

7

Csökkent glukóztolerancia (IGT)

Diabétesz diagnózisának felállítása

igen

nem

6

8

10

2-s típusú diabétesz gyanúja illetve kielégítő klinikai állapot?

nem

Szakellátásba történő irányítás az állapot súlyosságától függő sürgősséggel

11

12

igen

2-es típusú diabéteszes beteg kivizsgálása, állapotfelmérés

		 rendelőben elvégzendő /elvégezhető vizsgálatok

		 laboratóriumi vizsgálatok

		 szakkonzíliumok



13

2-es típusú diabéteszes beteg kockázati besorolása

		 kardiovaszkuláris rizikó

		 diabétesz kockázati szintje



14

Inzulin kezelés szükségessége?

igen

2-es típusú diabéteszes beteg terápiás beállítása

1. testreszabott diéta, fizikai aktivitás fokozása 3-4 hétig, majd eredménytelenség esetén 

2. orális kezelés monoterápiával 1 hónapig, majd eredménytelenség esetén

3. orális kezelés kombinált terápiával 1 hónapig, majd eredménytelenség esetén

4. orális kezelés + esti inzulin 1 hónapig

VALAMINT kezdettől a rizikók, társbetegségek kezelése

15

16

Beállított terápia eredményes?

nem

17

2-es típusú diabéteszes beteg gondozása önállóan

1-es típusú diabéteszes beteg gondozása szakellátás irányításával

nem

igen

18

19








